**Referat bestyrelsesmøde VFB 15.03.18**

1. **Opfølgning på aftaler om forældretrænere og fritagelse for kontingent.** Grundet tilskudsreglerne skal vi indkræve kontingent for alle børn. Bestyrelsen beslutter inden efterårssæsonen, hvordan vi kan honorer de forældre der er trænere og holdledere. En model kunne være, at der gives et gavekort fra en sponsor svarende minimum til værdien af et kontingent.
2. **Booking af haltider 2018/19**

Vi har allerede nu booket de samme tider til indendørsaktiviteterne for sæsonen efterår 2018 og forår 2019. Hvis vi har brug for mere tid kan vi kigge på det senere.

Ulli booker også til et evt julestævne.

1. **Status på samarbejdet med Min forening.**

Janni har snakket med Emil fra Min forening. Det modul vi skal bruge bliver nok ikke køreklart før til maj. Vi går ikke i gang med at implementere før det er klar til at vi kan bruge det fuldt ud.

Kontingent indkræves i foråret via konto og mobilepay. Ulli er ansvarlig for medlemslisten.

1. **Evaluering af hjælperfest**

Der var 75 til spisning, hvilket var rigtig fint. Gode tilbagemeldinger. Regnskabet er ikke endeligt gjort op, da der mangler at blive tilsendt en regning. Det ser ud til, at der måske er brugt lidt mere end budgetteret.

Vi skal være helt skarpe på, at det kun er for hjælpere, der mindst har haft 4 timers vagt. Hjælpere kan tage deres ægtefælle eller samlever med imod betaling.

Det skal meldes ud til tovholdere, at de skal holde styr på, hvem der er hjælpere og skaffe deres mailadresser, så de kan inviteres.

1. **Status Landsbycup**

Jeppe har haft møde med Christoffer, der hjalp sidste år med den tekniske del. Han vil gerne hjælpe igen. Jeppe får lagt invitation ud på hjemmeside og facebook inden påske. I år vil der kun være mulighed for at tilmelde sig via Stævner.dk, da man så kan se alle tilmeldte hold udefra.

1. **Nyt om og fra udvalgene, herunder om der er styr på Standerhejsning for Ungdom.**

Arrangementsudvalget kører og står i år for forplejning til Standerhejsning ungdom. Ulli laver opslag og invitation på hjemmeside og FB. Bisi står for den fysiske version til skole, børnehaver og købmanden.

1. **Status fra de forskellige idrætsgrene**

Indendørssæson fodbold er ved at være slut. Fin opbakning spillermæssigt i indendørssæsonen.

Seniorerne er kommet godt i gang ift, at der er godt fremmøde til træning.

Vi skal have lavet en plan for hvordan vi hjælper nye forældretrænere godt i gang. Altså en slags infofolder. En god opgave til et ungdomsudvalg.

Dans for de små kører fint nu. Der har været lidt problemer ift at den første træner der var hyret aldrig rigtig kom i gang. Heldigvis har vi haft en superdygtig Sofie fra 6 klasse der har gjort et stort stykke arbejde sammen med Bisi. Nu er der ved at blive lavet aftale med ny instruktør, der kan tage over, så Bisi kan trække sig. Hvis der er interesse fortsætter sæsonen frem til sommer.

Der er booket tid i hallen til ”Sommerbadminton” mandag kl. 19-21. undtagen i skolens sommerferie.

1. **Standerhejsning Grand Oldboys og måske damerne. den 25.03. klokken 10.30. i Fjellerad.**

Der er taget initiativ til at samle op på hvor mange grand old boys spillere der er og derfor vil det være fint med en formiddag, hvor klubben giver en øl og lidt mad. Initiativtagerne er selv ansvarlige for afholdelse.

1. **Eventuel tilskud til nyt halgulv.**

Kim servicechef fra Gistrup skole er i gang med at skaffe penge til et nyt halgulv. Vi tilbyder et mindre tilskud for at understøtte processen.

1. **3 bolds stævne.**

Vi har ansøgt om at afholde DBU 3 bolds stævne 02.09. Nu afventer vi om vi bliver udvalgt. (Vi blev ikke valgt)

1. **Status klubhus. Energiforbedringer og personale tilskud.**

Søren, Jan og Kirsten har haft møde med Tove fra Kultur og fritidsforvaltningen. Fremover får vi 150.000 til rengøring og udenomspleje af klubhus og banerne i Vaarst.

Der kommer en mand ud og gennemgår klubhuset ift energiforbedringer. Det vil koste ca. 90.000,- kr., men vi får 90% dækket af kommunen.

1. **Bander i hallen.**

Ikke flere bander i hallen i år. Ulli skriver ud på alle facebookgrupper.

1. **Evt.**

Søren tager kontakt til Kim og Jesper ift badevandstemperatur i Hallen. Flere klager over det. Men ikke vores ansvar.